Paġna Skont dawn ir-Regolamenti, l-Istati Membri nnominaw l-awtoritajiet kompetenti, fil-livell nazzjonali, għall-ġlieda kontra l-iffalsifikar. Il-listi hawn taħt jikkorrispondu għall-erba' inċiżi tal-Artikolu 2(b) tar-Regolament (KE) Nru 1338/2001. Din il-proċedura tikkonċerna l-għoti ta' konċessjonijiet għall-prospoettar u/jew l-esplorazzjoni tad-depożiti taż-żejt u/jew tal-gass naturali fiż-żona ta' "Poręba – Tarnawa", fil-provinċja ta' Małopolskie: L-applikazzjonijiet iridu jkopru l-istess żona. L-applikazzjonijiet sottomessi se jiġu vvalutati abbażi tal-kriterji li ġejjin: it-teknoloġija proposta biex isir ix-xogħol (50 %); il-kapaċitajiet tekniċi u finanzjarji tal-applikant (40 %); it-tariffa proposta għall-istabbilment tad-drittijiet ta' użufrutt tal-minjieri (10 %). It-tariffa minima għall-istabbilment tad-drittijiet ta' użufrutt tal-minjieri għaż-żona "Poręba — Tarnawa" hija: għall-prospettar tad-depożiti taż-żejt u/jew il-gass naturali: għall-esplorazzjoni tad-depożiti taż-żejt u/jew il-gass naturali: għall-prospettar u l-esplorazzjoni tad-depożiti taż-żejt u/jew il-gass naturali: Il-proċedura ta' evalwazzzjoni tal-applikazzjoni se titlesta fi żmien sitt xhur mill-iskadenza tas-sottomissjoni tal-applikazzjonijiet. L-applikanti se jirċievu notifika bil-miktub dwar ir-riżultat tal-proċedura. L-applikazzjonijiet iridu jinkitbu bil-Pollakk. L-awtorità tal-liċenzjar se tagħti konċessjonijiet għall-prospettar u/jew għall-esplorazzjoni għad-depożiti taż-żejt u/jew tal-gass naturali fiż-żona "Poręba — Tarnawa" lill-applikant magħżul wara li tqis l-opinjoni tal-awtoritajiet rilevanti, u se tikkonkludi kuntratt ta' użufrutt tal-minjieri miegħu. Sabiex operatur ikun jista' jwettaq attività li tinvolvi l-prospettar jew l-esplorazzjoni tad-depożiti tal-idrokarburi fil-Polonja, huwa jrid ikollu kemm id-drittijiet ta' użufrutt tal-minjieri kif ukoll konċessjoni. L-applikazzjonijiet għandhom jintbagħtu fl-indirizz li ġej: Wieħed jista' jikseb l-informazzjoni minn: is-sit web tal-Ministeru tal-Ambjent: www.mos.gov.pl L-ilment tressaq fit-30 ta' Ġunju 2015 minn Productos Aditivos SA ("l-ilmentatur"), l-uniku produttur taċ-ċiklamat tas-sodju fl-Unjoni, li għalhekk jirrappreżenta 100 % tal-produzzjoni totali tal-Unjoni. Il-prodott li huwa soġġett għal din l-investigazzjoni huwa ċ-ċiklamat tas-sodju li joriġina fir-Repubblika tal-Poplu taċ-Ċina ("il-prodott taħt investigazzjoni"). Il-prodott li allegatament qiegħed ikun oġġett ta' dumping huwa l-prodott taħt investigazzjoni, li joriġina fir-Repubblika tal-Poplu taċ-Ċina ("ir-RPĊ" jew "il-pajjiż ikkonċernat"), u prodott miż-żewġ produtturi esportaturi kkonċernati, li bħalissa huwa kklassifikat taħt il-kodiċi NM ex 2929 90 00 (TARIC code 2929900010). Il-kodiċi NM u TARIC jingħataw biss għal informazzjoni. Billi, fid-dawl tad-dispożizzjonijiet tal-Artikolu 2(7) tar-Regolament bażiku, ir-Repubblika tal-Poplu taċ-Ċina titqies bħala pajjiż b'ekonomija mhux tas-suq, l-ilmentatur stabbilixxa valur normali għall-importazzjonijiet mir-RPĊ abbażi tal-valur normali maħdum (l-ispejjeż tal-manifattura, l-ispejjeż tal-bejgħ, dawk ġenerali u amministrattivi (l-ispejjeż tal-SG&A) u l-profitt) f'pajjiż terz b'ekonomija tas-suq, jiġifieri l-Indoneżja. L-allegazzjoni ta' dumping hija msejsa fuq tqabbil tal-valur normali stabbilit b'dan il-mod mal-prezz tal-esportazzjoni tal-prodott taħt investigazzjoni (fil-livell tal-prodott mill-fabbrika) meta jinbiegħ għall-esportazzjoni lejn l-Unjoni. Fuq din il-bażi, il-marġnijiet ta' dumping li ġew ikkalkulati huma sinifikanti. L-ilmentatur pprovda evidenza li l-importazzjonijiet mill-pajjiż ikkonċernat tal-prodott taħt investigazzjoni u li huwa prodott miż-żewġ produtturi esportaturi kkonċernati żdiedu b'mod ġenerali f'termini assoluti u f'termini tal-kwota fis-suq. Il-Kummissjoni, ladarba tiddetermina, wara li tkun għarrfet lill-Istati Membri, li l-ilment ikun tressaq mill-industrija tal-Unjoni jew f'isimha u li jkun hemm biżżejjed evidenza biex jiġi ġġustifikat il-bidu ta' proċediment, b'dan tagħti bidu għal investigazzjoni skont l-Artikolu 5 tar-Regolament bażiku. L-investigazzjoni se tiddetermina jekk il-prodott taħt investigazzjoni li joriġina fil-pajjiż ikkonċernat u li hu prodott miż-żewġ produtturi esportaturi kkonċernati huwiex qiegħed ikun oġġett ta' dumping u jekk dawn l-importazzjonijiet oġġett ta' dumping ħolqux dannu lill-industrija tal-Unjoni jew jekk ikkontribwewx għalih. Jekk il-konklużjonijiet jirriżultaw fl-affermattiv, l-investigazzjoni se teżamina jekk l-impożizzjoni ta' miżuri tkunx tmur kontra l-interess tal-Unjoni. L-investigazzjoni ta' dumping u ta' dannu se tkopri l-perjodu mill-1 ta' April 2014 sal-31 ta' Marzu 2015 ("il-perjodu ta' investigazzjoni"). L-analiżi tax-xejriet rilevanti għall-valutazzjoni tad-danni se tkopri l-perjodu mill-1 ta' Jannar 2011 sa tmiem il-perjodu ta' investigazzjoni ("il-perjodu kkunsidrat"). Sabiex tikseb l-informazzjoni li jidhrilha li hija meħtieġa għall-investigazzjoni tagħha, il-Kummissjoni se tibgħat kwestjonarji liż-żewġ produtturi esportaturi kkonċernati u lill-awtoritajiet tar-Repubblika tal-Poplu taċ-Ċina. Importaturi mhux relatati tal-prodott taħt rieżami mill-pajjiż ikkonċernat lejn l-Unjoni huma mistiedna jipparteċipaw f'din l-investigazzjoni. Fid-dawl tal-għadd potenzjalment kbir ta' importaturi li mhumiex relatati involuti f'dan il-proċediment, u biex ittemm l-investigazzjoni fil-limiti ta' żmien statutorji, il-Kummissjoni tista' tillimita l-importaturi li mhumiex relatati li se jiġu investigati għal għadd raġonevoli billi tagħżel kampjun (dan il-proċess jissejjaħ ukoll "teħid ta' kampjuni"). It-teħid ta' kampjuni se jsir f'konformità mal-Artikolu 17 tar-Regolament bażiku. Sabiex tikseb l-informazzjoni li jidhrilha li tkun meħtieġa għall-għażla tal-kampjun ta' importaturi mhux relatati, il-Kummissjoni tista' tikkuntattja wkoll lil kull assoċjazzjoni magħrufa ta' importaturi. Jekk ikun meħtieġ kampjun, l-importaturi jistgħu jintgħażlu abbażi tal-akbar volum rappreżentattiv ta' bejgħ tal-prodott taħt rieżami fl-Unjoni li jista' jiġi investigat b'mod raġonevoli fiż-żmien għad-dispożizzjoni. L-importaturi mhux relatati u l-assoċjazzjonijiet ta' importaturi kollha magħrufa se jiġu mgħarrfa mill-Kummissjoni dwar il-kumpaniji li jkunu ġew magħżula biex jiddaħħlu fil-kampjun. Sabiex tikseb l-informazzjoni li jidhrilha li tkun meħtieġa għall-investigazzjoni tagħha, il-Kummissjoni se tibgħat kwestjonarji lill-importaturi mhux relatati inklużi fil-kampjun u lil kull assoċjazzjoni magħrufa ta' importaturi. Dawn il-partijiet iridu jressqu l-kwestjonarju mimli fi żmien 37 jum mid-data tan-notifika tal-għażla tal-kampjun, dment li ma jkunx speċifikat mod ieħor. Id-determinazzjoni tad-dannu tibbaża fuq evidenza pożittiva u tinvolvi analiżi oġġettiva tal-volum tal-importazzjonijiet oġġetti ta' dumping, l-effett tagħhom fuq il-prezzijiet fis-suq tal-Unjoni u l-impatt konsegwenti ta' dawk l-importazzjonijiet fuq l-industrija tal-Unjoni. Sabiex jiġi stabbilit jekk l-industrija tal-Unjoni ġarrbitx dannu, il-produtturi tal-Unjoni tal-prodott taħt investigazzjoni huma mistiedna jieħdu sehem fl-investigazzjoni tal-Kummissjoni. Sabiex tikseb l-informazzjoni li jidhrilha li hija meħtieġa għall-investigazzjoni tagħha fir-rigward tal-produtturi tal-Unjoni, il-Kummissjoni se tibgħat kwestjonarji lil produtturi tal-Unjoni jew produtturi rappreżentattivi tal-Unjoni magħrufa u lil kull assoċjazzjoni magħrufa tal-produtturi tal-Unjoni, jiġifieri lil: L-informazzjoni mressqa lill-Kummissjoni għall-fini tal-investigazzjonijiet għad-difiża tal-kummerċ hija ħielsa mid-drittijiet tal-awtur. Il-partijiet interessati, qabel ma jressqu lill-Kummissjoni informazzjoni u/jew dejta soġġetti/soġġetta għad-drittijiet tal-awtur ta' partijiet terzi, iridu jitolbu permess speċifiku lid-detentur tad-drittijiet li jippermetti espliċitament a) lill-Kummissjoni li tuża l-informazzjoni u d-dejta għall-fini ta' dan il-proċediment tad-difiża tal-kummerċ u b) li l-informazzjoni u/jew id-dejta jkunu/tkun ipprovduta lil partijiet interessati ta' din l-investigazzjoni f'għamla li tippermettilhom jeżerċitaw id-drittijiet tad-difiża tagħhom. Partijiet interessati li jipprovdu informazzjoni "Limited" huma mitluba jagħtu ġabriet fil-qosor mhux kunfidenzjali ta' din l-informazzjoni skont l-Artikolu 19(2) tar-Regolament bażiku, li jiġu mmarkati "For inspection by interested parties" (Għall-ispezzjoni mill-partijiet interessati). Dawn il-ġabriet fil-qosor għandhom ikunu ddettaljati tant li jippermettu li l-qofol tal-informazzjoni mressqa b'mod kunfidenzjali tinftiehem raġonevolment. Jekk parti interessata li tagħti informazzjoni kunfidenzjali ma tipprovdix il-ġabra fil-qosor mhux kunfidenzjali ta' din l-informazzjoni fl-għamla u fil-kwalità mitluba, tali informazzjoni tista' tiġi injorata. Il-partijiet interessati huma mistiedna jressqu l-preżentazzjonijiet u r-rikjesti kollha permezz tal-posta elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li għandhom jitressqu fuq CD-ROM jew DVD bl-idejn jew permezz tal-posta reġistrata. Meta jużaw il-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għall-preżentazzjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (Korrispondenza mal-Kummissjoni Ewropea f'każijiet relatati mad-difiża tal-kummerċ) ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2014/june/tradoc_152577.pdf Il-partijiet interessati jridu jindikaw l-isem, l-indirizz, in-numru tat-telefon u l-indirizz tal-posta elettronika validu tagħhom u għandhom jiżguraw li l-indirizz tal-posta elettronika pprovdut ikun indirizz tal-posta elettronika tan-negozju uffiċjali u operattiv li jkun ikkonsultat kuljum. Hekk kif jingħatawlha d-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, ħlief jekk dawn jitolbu espliċitament li d-dokumenti kollha mill-Kummissjoni jintbagħtulhom b'mezz ieħor ta' komunikazzjoni jew jekk in-natura tad-dokument li għandu jintbagħat tirrikjedi l-użu ta' posta reġistrata. Għal aktar regoli u informazzjoni dwar il-korrispondenza mal-Kummissjoni fosthom il-prinċipji li japplikaw għall-preżentazzjonijiet permezz tal-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: Il-posta elettronika F'każijiet li fihom xi parti interessata tiċħad l-aċċess jew ma tipprovdix l-informazzjoni meħtieġa fil-limiti ta' żmien, jew tfixkel b'mod sinifikanti l-investigazzjoni, il-konklużjonijiet, sew jekk pożittivi kif ukoll jekk negattivi, jistgħu jsiru abbażi tal-fatti disponibbli, f'konformità mal-Artikolu 18 tar-Regolament bażiku. Fejn jinstab illi xi parti interessata tkun ipprovdiet informazzjoni mhux minnha jew qarrieqa, tali informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera biss parzjalment u minħabba f'hekk il-konklużjonijiet ikunu bbażati fuq fatti disponibbli f'konformità mal-Artikolu 18 tar-Regolament bażiku, l-eżitu jista' jkun anqas favorevoli għal dik il-parti milli seta' jkun kieku kkooperat. In-nuqqas li tingħata risposta kompjuterizzata ma jiġix ikkunsidrat bħala nuqqas ta' kooperazzjoni, dejjem jekk il-parti interessata turi li biex tippreżenta r-risposta kif mitlub ikun ifisser piż żejjed mhux raġonevoli jew kost addizzjonali mhux raġonevoli. Il-parti interessata għandha tikkuntattja lill-Kummissjoni mill-aktar fis. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina r-rikjesti għal aċċess għall-fajl, it-tilwim dwar il-kunfidenzjalità tad-dokumenti, ir-rikjesti għal estensjoni tal-limiti ta' żmien u r-rikjesti għal smigħ minn partijiet terzi. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jkunu qegħdin jiġu eżerċitati kompletament. L-Uffiċjal tas-Seduta se jipprovdi wkoll opportunitajiet biex issir seduta ta' smigħ li tinvolvi lill-partijiet u li tkun tippermetti li jiġu ppreżentati l-fehmiet differenti u li jitressqu argumenti kuntrarji dwar kwistjonijiet li jirrigwardaw, fost l-oħrajn, id-dumping, id-dannu, ir-rabta ta' kawżalità u l-interess tal-Unjoni. Bħala regola, tali seduta ta' smigħ issir mhux aktar tard minn fi tmiem ir-raba' ġimgħa wara d-divulgazzjoni tal-konklużjonijiet. Għal aktar informazzjoni u dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fis-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ Klassi 1.6. Frott, ħaxix u ċereali, friski jew ipproċessati Il-frott misjur għandu l-karatteristiċi li ġejjin: Morfoloġiċi Fiżiċi u kimiċi Organolettiċi Il-polpa hija moderatament astrinġenti u għandha togħma ħelwa ħafna, filwaqt li ż-żrieragħ huma moderati. Il-frott għandu jkollu dawn il-karatteristiċi li ġejjin: Għandu jkun sħiħ, nadif u f'saħħtu; frott li jkun fih sinjali ta' kwalunkwe tip ta' tħassir jew ħsara oħra huwa eskluż, Għandu jkollu dehra friska u jkun ħieles minn irwejjaħ u/jew togħmiet barranin, u mingħajr umdità esterna anormali. Id-daqs tal-"Granada Mollar de Elche"/"Granada de Elche" jitqies skont il-piż ta' kull frotta, u l-frott li jiżen inqas minn 125 g huwa eskluż. Il-passi kollha tal-produzzjoni għandhom iseħħu fiż-żona ġeografika ddefinita. Il-prodott irid jiġi ppreparat u imballaġġat fiż-żona ġeografika ddefinita sabiex ikun evitat deterjorament li jista' jirriżulta mill-immaniġġjar eċċessiv jew mit-trasport ta' frott li ma jkunx ippreparat u imballaġġat kif suppost. Dan huwa importanti wkoll għal dak li għandu x'jaqsam mal-forma karatteristika tal-frotta, billi t-tarf ta' mingħajr zokk tar-rummiena jgħaqqad f'forma ta' kuruna, magħluqa u b'għonq qasir. Jekk ir-rummien ma jkunx ittrattat kif suppost, il-qoxra u l-kuruna jistgħu iġarrbu ħsara. Sabiex jiġi evitat li l-frott ilaqqat daqqiet, brix jew tbajja' b'riżultat ta' trasport ħażin u/jew immaniġġjar eċċessiv, li jagħmlu ħsara lill-karatteristiċi tal-ġilda u/jew lill-kwalità tal-polpa jew lill-kuruna, il-prodott għandu jiġi imballaġġat fil-post tal-produzzjoni. Ladarba r-rummien jinqata', jittieħed għall-imballaġġar. Ir-rummien jista' jiġi mfarfar bi xkupilji b'lanżit artab, sabiex l-kuruni ma jinkisrux. Il-frott għandu jinżamm f'temperatura ta' 4-8 °C. Il-preparazzjoni u l-imballaġġar fil-post tal-produzzjoni jiggarantixxu wkoll it-traċċabbiltà, billi l-imballaġġar li fih jitqiegħed r-rummien irid ikollu d-dettalji li huma obbligatorji għad-Denominazzjoni ta' Oriġini Protetta, flimkien mal-oriġini tal-prodott, kif preskritt fis-sistema unika ta' kontroll fis-seħħ sakemm il-prodott jintbagħat għand il-konsumatur aħħari. Jistgħu jintużaw żewġ tipi ta' imballaġġi: Sa piż massimu ta' 5 kg u sa massimu ta' 10 kg. Il-kliem jew it-tikketti li jidentifikaw il-"Granada Mollar de Elche" maħsub għall-konsum għandu jkollhom ukoll marka ta' konformità, magħrufa bħala tikketta sekondarja, li tkun identifikata permezz ta' kodiċi alfanumeriku, li għandha titwaħħal mill-azjenda tal-ipproċessar tal-imballaġġ b'tali mod li ma tistax terġa' tintuża u li tiżgura li t-traċċabbiltà tkun garantita. Dawn it-tikketti sekondarji jinħarġu mill-Bord Regolatorju fuq bażi nondiskriminatorja lill-operaturi kollha li jikkonformaw mal-Ispeċifikazzjoni. F'dak li għandu x'jaqsam mal-klima, in-nofsinhar tal-Komunità Awtonoma ta' Valenzja għandu karatteristiċi li jiddistingwuh minn partijiet oħra tal-Mediterran Spanjol. B'mod partikolari: Preċipitazzjoni baxxa, madwar 263 mm fis-sena, livelli għoljin ta' xemx, ftit sħab u għadd kbir ta' ġranet mingħajr sħab, b'perjodu partikolarment xott meta r-rummien ikun qed isir, minn Ġunju sa Settembru. Iż-żona ġeografika ddefinita tinsab l-aktar fiż-żona BSh (skont il-klassifikazzjoni tal-klima Köppen-Geiger) jew żona ta' klima sħuna semiarida, u sa ċertu punt fil-BSk, iż-żona kiesħa semiarida. Il-biċċa l-kbira tal-art użata għat-tkabbir tar-rummien fiż-żona tal-produzzjoni għandha ħamrija taflija u tal-lom. Din il-ħamrija għandha pH (8-9) u livelli ta' karbonati (madwar 45,76 %) u ġir attiv (madwar 10 %) li huma ħafna ogħla minn dawk li jinstabu f'reġjuni u żoni ta' produzzjoni oħra. Dawn l-imluħa fil-ħamrija, dawk fl-ilma użat fis-saqi tas-siġar u tal-ġestjoni tas-saqi (Intrigliolo et al, 2011) huma parametru speċifiku fil-produzzjoni tal-varjetà Mollar. Mid-diversi varjetajiet imkabbra fiż-żona (Mollar, Valenciana u Wonderful), sa ftit snin ilu l-Mollar kienet varjetà esklużiva lokali. Din inkisbet billi tul għexieren ta' snin il-bdiewa lokali għażlu dawk il-pjanti li taw l-iktar frott ta' kwalità u li adattaw l-aħjar għall-kundizzjonijiet tal-klima u tal-ħamrija taż-żona, li ġew ippropagati permezz tat-tilqim jew ta' biċċiet ta' pjanti. Billi t-tkabbir tar-rummien ilu stabbilit hemmhekk għal żmien daqshekk twil, il-bdiewa lokali żviluppaw tekniki ta' kultivazzjoni biex jipproduċu l-aqwa riżultati possibbli. Kull sena s-siġar jingħataw forma u/jew jiġu mantenuti permezz tal-tiżbir; kontroll tal-parassiti (prinċipalment permezz ta' mezzi mekkaniċi) u l-qtugħ manwali li jnaqqas l-ammont ta' siġar ta' frott li qed jiżviluppa (f'diversi stadji) biex jinkiseb frott li jġarrab inqas ħsara minn organiżmi ta' ħsara, u li jkun ta' kulur u daqs aktar omoġenu. Snin twal ta' esperjenza fit-tkabbir tal-"Granada Mollar de Elche" wasslu biex il-produtturi jistabbilixxu ġestjoni tas-saqi speċifika bħala mezz biex jittejjeb il-frott u għall-prevenzjoni ta' frott maqsum. Il-"Granada Mollar" imkabbar fiż-żona ddefinita għandu karatteristiċi li jiddistingwuh minn rummien imkabbar f'postijiet oħra. Il-kundizzjonijiet ambjentali jaffettwaw il-karatteristiċi fiżiċi, kimiċi u organolettiċi tal-frotta kif ukoll id-data tal-ħsad. Id-data tal-maturità kummerċjali tal-varjetà "Mollar" hija ddeterminata minn żewġ fatturi: il-kontenut ta' zokkor (solidi solubbli) tal-meraq għandu jkun ogħla minn 14° Brix, u l-kulur tal-qoxra jrid ikun inbidel minn aħdar għal krema, mingħajr toni ta' aħdar. Fiż-żona ddefinita l-frotta tilħaq il-maturità kummerċjali fl-ewwel ġimgħa ta' Ottubru, għalkemm l-ewwel lottijiet jistgħu jinħasdu ġimgħa qabel jew ġimgħa wara skont l-ogħla temperaturi ta' binhar u ta' billejl fil-perjodu meta jseħħ it-tibdil fil-kulur. Il-frotta tinħasad aktar kmieni milli f'żoni aktar fit-tramuntana jew f'altitudni ogħla. L-aċidità titrabbli tal-meraq hija bejn 0,18 u 0,24 (espressa bħala perċentwal ta' aċidu ċitriku). Il-bilanċ bejn l-aċidità u z-zokkor jagħti lill-frotta t-togħma karatteristikament ħelwa tagħha. Il-qoxra ta' barra tal-frotta hija lewn il-krema għal aħmar, b'dehra tleqq. Il-kulur tal-meraq huwa tipiku ta' rummien imkabbar f'din iż-żona, minħabba l-kontenut tal-antoċjanin. Il-kundizzjonijiet ambjentali (il-klima semiarida b'temperaturi moderati fix-xitwa u ftit xita, u xita skarsa matul is-sajf), xemx qawwija u temperaturi għoljin fil-perjodu meta l-frott ikun qed jiżviluppa u jimmatura, jaffettwaw il-kulur ta' barra, it-togħma u l-kontenut tal-antoċjanina tal-"Granada Mollar" imkabbar fiż-żona. It-temp xott li jseħħ fix-xhur ta' qabel ma jibda l-istaġun tal-ħsad (minn Ġunju sa Settembru) jagħti lewn aktar skur lill-ħmura tal-meraq. Il-firxa ta' temperaturi massimi prevalenti fiż-żona meta l-frott ikun qed jiżviluppa (Lulju-Awwissu), aktar minn 30 °C, iżda taħt l-40 °C, jipproduċi frott b'aċidità bejn 0,18 u 0,24 espressa bħala perċentwali ta' aċidu ċitriku, minħabba l-aċidi organiċi. Il-bilanċ bejn l-aċidità u z-zokkor jagħti lill-frotta t-togħma karatteristikament ħelwa tagħha. Dawn il-kundizzjonijiet jaffettwaw ukoll iż-żahar u d-data tal-ħsad, fl-ewwel ġimgħa ta' Ottubru, iżda jista' jkun ġimgħa qabel jew ġimgħa wara skont l-ogħla temperaturi ta' binhar u ta' billejl fil-perjodu meta jseħħ t-tibdil fil-kulur. (It-tieni subparagrafu tal-Artikolu 6(1) ta' dan ir-Regolament)